text: [{"text_idx": "#000003", "text": "Guutuu Addunyaa keessatti lakkoofsi namoota Vayirasii koroonaatiin qabamuun mirkanaahee miiliyoona 3 fi kuma dhibba tokkoofi kuma torbaatama dabre"}, {"text_idx": "#000004", "text": "Guutuu Addunyaa keessatti lakkoofsi namoota Vayirasii koroonaatiin qabamuun mirkanaahee miiliyoona 3 fi kuma dhibba tokkoofi kuma torbaatama dabre. Lakkoofsi namoota sababa vayirasii kanaa du\u2019anii ammoo kuma dhibba lamaa fi kuma diigdama kan dabre yoo tahu, namoonni kuma dhibba sagalifi kuma saddeetamaa ol ammoo dhibee kana irraa bayyanatanii jiru."}, {"text_idx": "#000005", "text": "U.S.A. keessatti hanga guyyaa har\u2019aatti namoota miliiyoona tokkoo ol (1,040,233) vayirasichaan qabamuu mirkanaahe jidduu, 60,000 du\u2019uu gabaafame. Awrooppaa keessattis lakkoofsi namoota Vayirasichaan qabamaa jiranii ammas guddaadha. Haata\u2019u malee biyyoota akka Ispeen, Xaaliyaan fi Jarman kanneen kanaan dura akka malee miidhaman keessatti lakkoofsi namoota haarayatti vayirasichaan qabamanii hanga tokko hirdhataa jira. Faransaay fi Briteen keessatti haalli tamsa\u2019ina Vayirasichaa ammas adda hin baane.\nGama biraatiin ammoo achuma Awrooppaa biyyoota akka Raashiyaa, Beljiyeem fi Neezarlaand keessatti tamsa\u2019ini vayirasichaa daran dabalaa jira. Raashiyaa keessatti lakkoofsi namootaVayirasichaan qabamanii 100,000 tti dhihaatee jira."}, {"text_idx": "#000007", "text": "Dhibee Vayirasii koroonaatiin walqabatee odeeyfannoo April 29, 2020 jidduu kanneen ijoo tahan akka armaan gadiiti."}, {"text_idx": "#000008", "text": "16:05GMT-Qondaaltonni mana maree Kibba Yaman magaalaa Adan keessatti namoonni shan vayirasii koroonaatiin qabamuu ibsuun, uggura sochii ummataa guyyaa sadihiif turu labsan."}, {"text_idx": "#000009", "text": "15:58GMT-Ministeerri Fayyaa Turkiyaa weerarri Vayirasii koroonaa biyyattii keessatti sadarkaa hamaa bira dabraa jiraatuu beeksise. Turkiyaan akka jettutti sa\u2019a 24 dabre keessatti lakkoofsi namoota dhukkuba kana irraa bayyanatanii, kan namoota haaraya qabamuun mirkanaahee dachaa lamaan caala. Biyyattii keessatti hanga guyyaa har\u2019aatti namoota 114,000 vayirasichaan qabamuun mirkanaahe jidduu, 3000 ol du\u2019uu gabaafame."}, {"text_idx": "#000010", "text": "15:007GMT-Ameerikaan ammas haalli wiirtuuleen Chaayinaa qorannoo Vayirasii keessatti geggeessan yaaddeessaa tahuu beeksiste. Ministeerri haajaa alaa Ameerikaa akka jedhetti, wiirtuuleen Qorannoo Chaayinaa of eggannoon godhan hangama akka tahe ammas kan hin beekkamne tahuu ibsuun, biyyatti akkuma kanaan duraa addunyaa balaaf saaxiluu malti jechuun yakke."}, {"text_idx": "#000011", "text": "14:35GMT-Indiyaan garee muslimootaa Tabligi Jama\u2019aa jedhamu ammas kophatti dararaa jiraatuu gabaafame. Mootummaan biyyattii kanaan dura Jama\u2019aan kun akeekkachiisa mootummaa dabruun gocha vayirasii koroonaa facaasuu dalagaa jira jechuun eega yakkee booda, biyyattii keessatti haleellaa fi dararaan muslimoota irratti raawwatamu hammaachuun gabaafame. Haata\u2019u malee miseensonni garee kanaa sirna da\u2019waa tokko irratti hirmaatanii fi kuma heddutti lakkaahaman, addatti hordoffii godhameen vayirasicha irraa bilisa tahanis hanga ammaatti gadi hin lakkifamne.\n12:40GMT- WeeraraVayirasii koroonaatiin wal qabatee diinagdeen Ameerikaa ji\u2019oota sadan dabran keessa 4.8% hir\u2019atuu gabaafame."}, {"text_idx": "#000012", "text": "11:20GMT-Daa\u2019imni baqattoota Suuriyaa haaraya dhalatte takka Vayirasii koroonaatiin eega qabamtee booda deebitee fayyuu gabaafame. Daa\u2019imni kun dhalatee guyyaa shan booda Vayirasichaan kan qabame yoo tahu, Turkiyaa magaalaa Izmiir keessatti waldhaansa godhameefiin ji\u2019a tokko booda fayyee Hospitaalaa bahe."}, {"text_idx": "#000013", "text": "09:15GMT-Indiyaa keessatti lakkoofsi namoota sababa Vayirasii koroonaatiin du\u2019anii dabalaa jiraatuu gabaafame. Sa\u2019aa 24 dabre keessatti qofa yoo xiqqaate namoonni 73 saba koroonaa du\u2019uu ibsame."}, {"text_idx": "#000014", "text": "07:30GMT-Turkiyaan deeggarsa meeshaalee fayyaa to\u2019annoo COVID-19 oolu Ameerikaa ergite. Turkiyaan eega weerarri Vayirasii koroonaa addunyaa irratti ka\u2019ee asitti, Chaayinaa fi Ityoophiyaa dabalatee biyyoota addunyaa hedduuf deeggarsa dawaa fi meeshaalee fayyaa gara garaa kennaa turte."}, {"text_idx": "#000022", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]